გერმანიის ფეხბურთის კავშირი
გერმანიის ფეხბურთის კავშირი (გერმ. Deutscher Fußball-Bund) — საფეხბურთო ორგანიზაცია, რომელიც აკონტროლებს ფეხბურთს გერმანიაში. წარმოადგენს გერმანიის საფეხბურთო კლუბების გაერთიანებას. დაარსდა 1900 წელს. გერმანიის საფეხბურთო კავშირი არის უდიდესი ეროვნული საფეხბურთო კავშირი ევროპაში, მისი წევრია დაახლოებით 25 000 საფეხბურთო კლუბი. მისი პრეზიდენტი 2016 წლიდან არის რაინჰარდ გრინდელი. გერმანიის საფეხბურთო კავშირის ორგანიზებით ეწყობა ქვეყნის ეროვნული ჩემპიონატები (პირველი ბუნდესლიგა, მეორე ბუნდესლიგა, მესამე ბუნდესლიგა და სხვა). ასევე იგი აკონტროლებს გერმანიის ეროვნულ ნაკრებს, რომელსაც მსოფლიო ჩემპიონატი ოთხჯერ აქვს მოგებული.